Jee, ongi jälle uus kümnend käes. Täiesti karm on mõelda, et üldse mitte ammu oli kaua oodatud Y2K, mida kõik kartsid, sest kompuutrid ja muud targad masinad pidid hulluks ära  minema ja maailmalõpp kätte jõudma. Siiski jäime ellu.    Nüüd on juba sellest kümme aastat möödas. Kujutage ette - 10 aastat. See peaks olema ju jõhkralt pikk aeg, aga niisama kiiresti ta mööda saigi.    Kui ta kiirelt möödus, kas see tähendab, et elu on olnud huvitav? Ei ütleks. Kuigi samas on üht teist siiski selle ajaga ära tehtud. Nojah, äkki isegi rohkem kui üht teist kui mõtlema hakata.    Huvitav kas selleks inimesed peavadki blogisid ja päevikuid, et aastad aeglasemalt  läheks? Kui kõik oma elu üles täheldada, siis ilmselt tunduksid ka aastad palju sisukamad. Saaks tagantjärgi sirvida aastaid vanu sissekandeid ja mõtiskleda tehtu üle. Ehk tuleks ka uusi häid mõtteid tänu vanadele üles täheldatud elutarkustele.    Tont seda teab.